text: Restauranter dyster i lokale råvarer
  22 oktober 2015 kl. 17.51
  Seks restauranter i Syd- og Sønderjylland dyster om at være bedst til at bruge lokale råvarer.
  Local Cooking hedder dysten, hvor seks restauranter i Syd- og Sønderjyllands kæmper om at kreere den bedste ret med minimum 75 procent lokale råvarer.
  Alle restauranterne skal bruge østers og fisk i deres forret - og krondyr som fundament i deres hovedret. Resten af råvarerne er op til de enkelte deltagere at sammensætte ud fra sæson, smag og kvalitet. I konkurrencen bliver der dog også lagt vægt på servering og præsentation af retterne. Konkurrencen løber torsdag aften fra 17.30 – 21.30.
  Her kan du se, hvilke restauranter der deltager:
  ·         Den Røde Okse (Esbjerg)
  ·         Dyvig Badehotel (Nordborg)
   
  ·         Henne Mølle Å Badehotel (Henne)
  ·         Sand’s Restauration (Esbjerg)
   
  ·         Shackenborg Slotskro (Møgeltønder)
  ·         Sønderho Kro (Fanø)
  